**Tájékoztatás**

 **a 9/2022. (VI. 29.) önkormányzati rendelet alapján indult, a településközponti területet érintő HÉSZ módosítás eddig történt lépéseiről (a hozzá kapcsolódó dátumokkal), valamint a soron következő lépések tervezett időpontjáról és a hozzájuk kapcsolódó jogszabályok által előírt idő szükségletről**

**Eddig történt lépek:**

1.Településtervező megbízás kiadása a tervezési feladatokra 2022.06.28.

2.Változtatási tilalom elrendelése 2022. június 29.

3. A Fejér Európa Kft. út koncepció tervlap elkészítése 2023. június

4. Kasib Mérnöki Iroda, mint településtervező iroda által készített környezetalakítási javaslat és Megalapozó vizsgálatok, elemzések, helyzetértékelés önkormányzati belső egyeztetési című anyag elkészítése 2023. július

5. Képviselő-testületi ülési ülésen a főépítész bemutatta azt az anyagot, amit az érintett ingatlantulajdonosok előzetesen e-mailben megküldtek az önkormányzat részére, amin bemutatták elképzelésüket a megvalósítandó beruházásról. Ezen a megbeszélésen a polgármester kérte a képviselő-testület elvi állásfoglalást, hogy a megküldött anyag elfogadhatóságáról egyeztethessen az ingatlantulajdonosokkal. 2024. 11.25

6. Személyes egyeztetés történt a polgármester, a főépítész és az önkormányzat ügyvédje jelentében a Telki 733/7, 733/8, 733/9 és 733/10 hrsz-ú ingatlanok tulajdonosaival 2024.12.04.

7. Képviselői javaslatok érkezett a tervezési irány meghatározásának átgondolásáról, a december 4-i polgármesteri egyeztetésen elhangzottakkal ellentétes javalaslatok felvetése. 2024.január 6.

8. Képviselő-testületi döntés ( 8/2025. (I.13.) a Településrendezési eszközök módosításával összefüggő kérdések tárgyában 2025.01.13.

9. A képviselő-testület határozat megküldése, mint tervezési iránymutatás meghatározása a településtervező a Kasibkomplex Mérnöki Iroda Kft. Pintér Ferenc településtervező részére 2024.01.14.

10. Telefonbeszélgetés során Pintér Ferenc jelezte, hogy betegsége miatt kiesett kb. 1,5 hét, majd ezt követően a HÉSZ módosítás első szakasza ( Berkenye utca-Boróka köz ) – már folyamatban lévő egyeztetéshez kapcsolódó feladatok ( állami főépítészi tárgyalás előkészítése és a tárgyalás: február 5. ) - miatt ennek lezárulását követően tud érdem tervezési munkákat végezni- a háttérben természetesen folyik előkészítő munka - az alsó társasházi területtel.

11. Pintér Ferenc településtervező által összeállítandó munkaanyag ismertetése előreláthatólag 2024.02.24.-én

**Soron következő lépések:**

**A településrendezési tervek és településkép-védelmi eszközök egyeztetésének és elfogadásának szabályairól szóló 419/2021. (VII.15.) kormányrendelet (továbbiakban.: Korm.rend.) szerint egyszerűsített eljárásban történő eljárás folyamata:**

1. A megalapozó vizsgálat és az alátámasztó javaslat tartalmát a települési főépítész határozza meg képviselő-testületnek, melyet a Képviselő-testület határozatban fogad el.

2. Az alátámasztó munkarészek elkészítése és a megalapozó javaslat elkészítése településtervező által **( 1. ponttal egyidejűleg is lehet )**

3. Képviselő-testület döntése az eljárás megindításáról **( amennyiben a megalapozó vizsgálat elfogadásra kerül, akár egyidejűleg is lehet )**

4. Eljárás megindítása az E-TÉR elektronikus egyeztető felületen **( 3. pont-ot követően azonnal )**

5. E-TÉR felületen kívül a várható környezeti hatások jelentőségének eldöntésére irányuló eljárás lefolytatása **( max 15 nap ) ( Indítható a 4.ponttal egyidejűleg )**

6. Helyi partnerségi eljárás lefolytatása**: ( Indítható az 5. ponttal párhuzamosan )**

*a). A partner véleményének megismerése céljából - az önkormányzat polgármestere lakossági fórumot hív össze, amelynek meghívóját az önkormányzat honlapján és a közterületi hirdetőfelületen közzéteszi, egyúttal gondoskodik arról, hogy az elkészült tervdokumentáció az önkormányzati hivatalban megtekinthető legyen. A lakossági fórum meghívóját annak időpontja előtt legalább* ***5 nappal*** *közzé kell tenni.*

*b.) A partner észrevételezési lehetősége:*

*ba) a lakossági fórumon szóban adja elő,*

*bb) a lakossági fórumot követő 5 napon belül írásban teszi meg,*

*bc) közvetlenül az E-TÉR felületen tölti fel a* ***lakossági fórumot követő 5 napon belül****.*

7. Partnerségi eljárás elzárása és az általános egyeztetési eljárás megindításáról szóló **képviselő-testületi döntés meghozatala**. Amennyiben a partnerségi egyeztetés során észrevétel érkezett azt a településtervezőnek meg kell válaszolnia és az így összeállított anyag tud a képviselő-testület elé bekerülni. Amennyiben a véleményezési szakaszban véleményeltérés érkezett a polgármester **5 napon** belül kezdeményezhet egyeztetést.

 **( 7. pont idő szükségessége: kb. 10 nap )**

Véleményezési szakaszban a véleményezésre jogosult szerv településterv módosítása esetén a véleményezési szakasz kezdetétől számított **15 napon** belül tölti fel írásos véleményét. **15 nap**

Véleményeltérés esetén az önkormányzat egyeztető tárgyalást hív össze. Az egyeztetést akkor lehet lezárni, ha minden véleményre született válasz, és az önkormányzat az összes választ elfogadta. Ha olyan észrevétel érkezik, amely szükségesség teszi a terv módosítását azt a településtervezőnek el kell készítenie.

9. A záró szakasz (kötelező egyeztető tárgyalás ) **15 napon belül**, amelyre az állami főépítész meghívja a 419/2021. (VII.15.) Korm. rend. 11. melléklet szerinti szerveket. **8 napon belül** – a hiányok pontos megjelölésével – hiánypótlásra vagy a terv átdolgozására szólíthatja fel a kérelmező, ha szükséges.

10. Záró szakmai vélemény kiállítása során az állami főépítész az egyeztető tárgyalást – vagy amennyiben az egyeztető tárgyaláson elhangzottak alapján módosításra van szükség, a **módosított tervezet feltöltését** – követő **5 napon** belül adja ki **záró szakmai véleményét**. Ha szükséges a módosítás a településtervező elkészíti a módosító anyagot.

*Amennyiben szükséges a terv átdolgozása az a településtervező munkaigényétől függ*

10. A képviselő-testület döntése a településterv ( HÉSZ ) elfogadásáról rendelettel.

Telki, 2025.február 15.

Telki Polgármesteri Hivatal